<classify> Mume wa Mama wa msanii Diamond platnumz maarufu kama Anko Shamte amekana tuhuma zinazoendelea dhidi yake ya kwamba anahongwa na mke wake na kwamba anafuata pesa. Katika mahojiano yake na Bongo 5, Anko Shamte amesema, tuhuma hizo si za kweli na kiuhalisia Mama Diamond sio mtu wa kuhonga na hakuna mtu anaeweza pata pesa zake kiurahisi. Kuhusu mahusiano yao yalipoanzia Anko Shamte amesema, kwa mara ya kwanza walikutana Paris nchini Ufaransa. Mimi huyu nilikutana nae Paris, alikua rafiki yangu, urafiki ukatengeneza mahusiano ya mke na mume. Mtu akitaka kuzungumza mwache azungumze, kikubwa mimi nimefata Sunna nimeoa nashukuru Mungu sababu sijawahi kuoa katika maisha yangu, alisema Shamte Amesema, hakuna maneno ambayo yatamsumbua kirahisi kwani yeye ni mtu mzima na anajua nini anachokifanya.  <topic>: BURUDANI 